Foto: FAH

MINISTAR unutarnjih poslova Vlaho Orepić u 17 sati je dao izjavu o "događaju u PU zagrebačkoj", izvijestila je služba za odnose s javnošću MUP-a.

Tijek konferencije:

17.26 "Od svih političkih struktura i političara pojedinačno očekujem odgovoran pristup ovome, a od javnosti očekujem potporu da završim posao zbog kojeg sam došao te ga želim napraviti: reorganizacija MUP-a da bude u službi naroda".

"Ne mogu govoriti o konkretnom slučaju jer istraga traje, no nije sve onako kako je dosad prenešeno i bit će tu vjerojatno i novih momenata", prokomentirao je pljačku.

17.25 Orepić je rekao kako će sutra biti poznato tko je imenovam za vršitelja dužnosti na sve ove funkcije. Dodao je i kako su za cijelu situaciju odgovorni ljudi iz politike koji su vodili sustav prije njega.

Orepić je kazao da će se protiv Dolačkog, u čiji je ured provaljeno, vjerojatno pokrenuti i disciplinski postupak.

17.15 "Odstupili su: glavni ravnatelj policije Dominić, načelnik PU ZG Goran Burušić, načelnik unutarnje kontrole Stjepan Jurinec, šef krim policije Danijel Žugelj, a Željko Dolački, čiji je ured jučer opljačkan, je suspendiran".

Tekst se nastavlja ispod oglasa

17.10 "Ubrzat ćemo u potpunosti procedure, a veliku odgovornost imaju i ljudi iz politike", dodao je.

17.00 "Ovakav sustav ne smije biti i učinit ćemo sve što možemo napraviti da se ovakvi propusti ne dogode!", kazao je Orepić.

"Dogodilo se nešto što se nije trebalo dogoditi".

> Opljačkano sjedište MUP-a: Ukradeno 280.000 eura i 2kg zlata



Novinare su pozvali da na izjavu u sjedište MUP-a u Savskoj 39 zbog sigurnosnog pregleda dođu najkasnije do 16,40 sati.



Podsjetimo, jedan ili više nepoznatih počinitelja su, prema neslužbenim podacima, u noći na ponedjeljak iz sjedišta kriminalističke policije ukrali dva kilograma zlata i 280 tisuća eura.

Policija i državno odvjetništvo ranije su potvrdili tek da se provala dogodila u noći na ponedjeljak i da državni odvjetnik uz pomoć policije provodi očevid. Pritom nisu iznijeli nove detalje, kao ni službeni podatak što je točno ukradeno iz zgrade policije u Heinzelovoj ulici.



U Ravnateljstvu policije nije se u utorak moglo doznati u kojoj je fazi kriminalističko istraživanje, je li u istragu uključena i unutarnja kontrola MUP-a, ni je li utvrđena nečija odgovornost, odnosno je li zbog tog slučaja pokrenut neki stegovni postupak ili je netko smijenjen.



Nije se moglo službeno doznati niti je li novac i zlato iz sefa bio oduzet jednom građaninu, odnosno kako će mu ta imovina biti vraćena s obzirom da je navodno utvrđeno kako je njezino podrijetlo zakonito. Županijsko državno odvjetništvo, koje je vodilo očevid, odgovorilo je Hini da u utorak neće objaviti nikakve novosti o rezultatima očevida. Tim više što za to imaju trodnevni rok, a i u "velikoj su gužvi".



